 ดาโภชนา ก๋วยเตี๋ยววัดดงมูลเหล็ก ร้านอยู่ในซอย
ทะลุไปรามคำแหง 21 ถ้าเข้าทางเส้นเลียบทางด่วนจะสะดวกกว่า อยู่บริเวณเดียวกับร้านล้างรถครับ

 เรื่องก๋วยเตี๋ยวเนื้อวัดดงมูลเหล็กนี่ประวัติยืดยาว 
ไม่รู้เจ้าไหนจริงแท้กันแน่ ขอข้ามไปแล้วกันนะครับ

 ร้านเก่าๆ ดูธรรมดา หน้าตาบ้านๆ ไม่ค่อยมีคนกิน 
ขับผ่านนี่นึกว่าปิดครับ แต่เราอย่าดูกันแค่ภายนอก

 เมนูก๋วยเตี๋ยวเนื้อวัว เนื้อหมู เกาเหลา หม้อไฟรวม
ขอโฟกัสที่ก๋วยเตี๋ยวเนื้อ เนื้อสด เนื้อเปื่อย เอ็นตุ๋นลูกชิ้น เครื่องในครบๆ ทั้ง ม้าม ตับ ใจ ไส้ ผ้าขี้ริ้ว
 เนื้อสดเหนียวนุ่ม เนื้อตุ๋นมาเปื่อยดี ลูกชิ้นคุณภาพ เครื่องในนุ่มๆ ต้มมาดี ไม่กลิ่นคาว กินง่ายครับ

 น้ำซุปดูใสๆ แต่รสชาติเข้มข้น จัดจ้านแบบไทยๆ ผมชอบใส่พริกน้ำส้มพริกตำลงไปเพิ่มความจี๊ดจ๊าด
 แบบแห้งใส่กระเทียมเจียวกับซีอิ๊วหวานมาให้ด้วย
อร่อยดีแต่ไม่ชอบที่โรยพริกไทยมา รสไม่ค่อยเข้า

 ก๋วยเตี๋ยวเนื้อ เกาเหลา ธรรมดา 50 พิเศษ 60บาท
ถือว่ารสชาติดี ให้เยอะ อร่อยคุ้มค่าคุ้มราคาครับ

 เห็นในป้ายมีขายอาหารอีสาน กับอาหารจานเดียว
ยังไม่เคยลองชิม ปกติมากินแต่ก๋วยเตี๋ยวเนื้อ


 สรุปว่าร้านดูบ้านๆ แต่สอบผ่านเรื่องรสชาติเนื้อวัว
ราคาไม่แพง ร้านอยู่ในซอยไม่ติดถนน คนเลยน้อย
อร่อยแบบแอบๆ ใครชอบเนื้อลองมาชิมดูครับ

